**Αθηνά Στούρνα**

Σπούδασε Σκηνογραφία/Ενδυματολογία στην Αγγλία (Wimbledon School of Art και Rose Bruford College) και είναι αριστούχος απόφοιτος Θεατρολογίας (Maîtrise, D.E.A.) από το Πανεπιστήμιο Paris III – Sorbonne-nouvelle, όπου επίσης ολοκλήρωσε με διάκριση τη διδακτορική της διατριβή υπό την εποπτεία της Béatrice Picon-Vallin. Η μελέτη αυτή με τίτλο La Cuisine à la scène : boire et manger au théâtre du 20esiècle (Ηκουζίνακαιησκηνή:πίνονταςκαιτρώγονταςστοθέατροτου20ούαιώνα) εκδόθηκε στη Γαλλία, το 2011, από την Presses universitaires de Rennes.

Έχει αρθρογραφήσει σε επιστημονικά περιοδικά (ADE Teatro, Théâtre/public, Registres,Didaskalia,  Studia Dramatica, P-E-R-F-O-R-M-A-N-C-E,  *Platform,* κ.ά.) και έχει γράψει κεφάλαια σε συλλογικούς τόμους (μεταξύ άλλων στα: Chevalier, P., Mouton-Rezzouk, A., Urrutiaguer, D (dir.), *Le Musée par la scène*, Montpellier, Éditions Deuxième époque, 2018 και B. Picon-Vallin et E. Magris (dir.)Les Théâtres documentaires dans le monde. Histoire et actualité**,** Montpellier, Éditions Deuxième époque, 2019).

Έχει συμμετάσχει σε διεθνή συνέδρια, συμπόσια, ημερίδες και ερευνητικά σεμινάρια στην Ελλάδα, τη Γαλλία, τη Βρετανία, την Τσεχία, την Ισπανία, την Ιταλία, το Μαρόκο και τις ΗΠΑ, ενώ έχει διδάξει ως επισκέπτρια σε πανεπιστημιακά σεμινάρια και πρακτικά εργαστήρια στην Ισπανία και το Βέλγιο.

Έχει διδάξει στο Τμήμα Θεατρικών Σπουδών του Πανεπιστημίου Πελοποννήσου, στο Τμήμα Θεατρικών Σπουδών του Πανεπιστημίου Πατρών, στο Τμήμα Εικαστικών και Εφαρμοσμένων Τεχνών του Αριστοτελείου Πανεπιστημίου Θεσσαλονίκης, στο Τμήμα Εσωτερικής Αρχιτεκτονικής, Διακόσμησης και Σχεδιασμού Αντικειμένων του ΤΕΙ Αθήνας, στο Μεταπτυχιακό Πρόγραμμα Θεατρικών Σπουδών του Ανοικτού Πανεπιστημίου Κύπρου και στο Πρόγραμμα Σπουδών «Ελληνικός Πολιτισμός» του Ελληνικού Ανοικτού Πανεπιστημίου.

Έχει λάβει ερευνητικές υποτροφίες από την Casa de Velázquez (Écoles françaises à l’étranger), από το The Seeger Center for Hellenic Studies στο Πανεπιστήμιο του Princeton (2017) και από το Friends of the Princeton University Library, πάλι στο Πανεπιστήμιο του Princeton (2019). Τον Ιούνιο του 2016 συμμετείχε στο The Mellon School of Theater and Performance Research, στο Πανεπιστήμιο του Harvard.

Είναι ιδρύτρια και καλλιτεχνική υπεύθυνη του πολυεθνικού Θιάσου Ωκύπους και έχει σκηνοθετήσει και σκηνογραφήσει παραστάσεις που έχουν παιχτεί σε θέατρα, μουσεία και αρχαιολογικούς χώρους στην Ελλάδα, την Τσεχία, τη Βρετανία και την Αργεντινή. Ως μέλος της διεθνούς ομάδας καλλιτεχνών The Food Project έχει παρουσιάσει δρώμενα που συνδέουν το φαγητό με την performance, μεταξύ άλλων στην έκθεση World Stage Design 2013, στο Cardiff και στην The Prague Quadrennial of Performance Design and Space, στην Πράγα (2015).